stanford-oval/wikipedia huggingface dataset:
Su Tseng-chang
Poliittinen ura > Taipein pormestariehdokas

Vuonna 2010 Su lähti mukaan Uuden-Taipein pormestarivaaleihin ja ilmoitti, että mikäli tulee valituksi, hän istuu virassa koko nelivuotiskauden. Tämän katsottiin tarkoittavan sitä, että Su ei lähtisi mukaan vuoden 2012 presidentinvaaleihin.. Hän hävisi Kuomintangin ehdokkaalle. Vuonna 2011 Su pyrki puolueensa presidentinvaaliehdokkaaksi, mutta ei saanut tarpeeksi ääniä.
Vuoden 2018 paikallisvaaleissa Su oli jälleen DPP:n pormestariehdokkaana Uudessa-Taipeissa. Hän hävisi jälleen KMT:n vastaehdokkaalle.
Poliittinen ura > Toinen pääministerikausi

Vuonna 2019 Tsai Ing-wen nimesi Sun pääministeriksi, kun William Lain hallitus erosi. Sun hallitus puolestaan erosi tammikuussa 2020, mikä on lain asettama edellytys tuolloin järjestettyjen presidentinvaalien yhteydessä. Tsai kuitenkin valittiin uudelle kaudelle ja pyysi Suta jatkamaan pääministerinä..
Kun Taiwan alkoi jakaa AstraZenecan rokotteita koronavirusta vastaan maaliskuussa 2021 Su, ja maan terveysministeri Chen Shih-chung, kävivät julkisesti ottamassa rokotteen rohkaistaakseen taiwanilaisia rokottautumaan.
Kunnianosoitukset

Su nimitettiin eteläkorealaisen Kyungnam-yliopiston kunniatohtoriksi vuonna 2004.
Kunnianosoitukset > Kunniamerkkejä

Loistavan tähden ritarikunta (Taiwan, 2005)
Suotuisten pilvien ritarikunta (Taiwan, 2007)
Galleria

Su ja presidentti Tsai Ing-wen teellä vuonna 2020
Su saa rokotuksen koronavirusta vastaan
Su kotiseudullaan puhumassa kotimaisen ananastuotannon puolesta.
Su vannoo virkavalansa vuonna 2020 jatkaessaan pääministerinä
The Ghost Writer

| The Ghost Writer |
| --- | --- |

Ohjaaja:  Roman Polański
Käsikirjoittaja:  Roman Polański Robert Harris (romaani ja käsikirjoitus)
Tuottaja:  Roman Polański Robert Benmussa Alain Sarde
Säveltäjä:  Alexandre Desplat
Kuvaaja:  Paweł Edelman
Leikkaaja:  Hervé de Luze
Tuotantosuunnittelija:  Albrecht Konrad
Lavastaja:  Albrecht Konrad
Pääosat:  Ewan McGregor Pierce Brosnan
Valmistustiedot
Valmistusmaa:  Ranska Saksa Yhdistynyt kuningaskunta
Tuotantoyhtiö:  Summit Entertainment
Levittäjä:  Pathé Distribution Fórum Hungary
Ensi-ilta:  12. helmikuuta 2010 9. huhtikuuta 2010 (Suomi)
Kesto:  128 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Ghost Writer on Roman Polańskin ohjaama poliittinen trilleri vuodelta 2010. Elokuva perustuu Robert Harrisin romaaniin Haamukirjoittaja (The Ghost). Polański laati käsikirjoituksen yhdessä Harrisin kanssa. Polański joutui viimeistelemään elokuvan kotiarestissa Sveitsissä, eikä hän voinut osallistua elokuvan ensi-iltaan Berliinissä 12. helmikuuta 2010.
Pääosissa esiintyvät Ewan McGregor ja Pierce Brosnan.
Juoni

Nimettömäksi jäävä nuori kirjailija (McGregor) saa suurelta kustantamolta tehtävän viimeistellä oudolla tavalla kesken jääneet Britannian entisen pääministeri Adam Langin (Brosnan) muistelmat. Niiden edellinen kirjoittaja oli kuollut mystisessä hukkumisonnettomuudessa pääministerin kesäasunnon lähellä Yhdysvaltojen koilliskulman Martha’s Vineyardin saarella. Lang on parhaillaan tutkittavana mahdollisesta sotarikossyyllisyydestä terroristien luovuttamisesta Yhdysvaltoihin kidutettaviksi.
Haamukirjoittaja saa selville, että hänen edeltäjänsä joutui murhatuksi saatuaan vihiä, että Langin poliittisella uralla on kytkentöjä CIA:han. Lang joutuu sala-ampujan uhriksi lentokentällä ja kuolee. Haamukirjoittaja saa vihiä, että hänen työstämänsä käsikirjoituksen tekstiin on kätketty salainen viesti. Muistelmat julkaistaan, mutta haamukirjoittajalle ei käy hyvin kun hän saa selville ja kertoo eteenpäin kätketyn tiedon.
Rooleissa

| 0 | 1 | 2 |
| --- | --- | --- |
|  Ewan McGregor  | … |  haamukirjoittaja, jonka nimeä ei mainita   |
|  Pierce Brosnan  | … |  Adam Lang, entinen Britannian pääministeri   |
|  Kim Cattrall  | … |  Amelia Bly    |
|  Olivia Williams  | … |  Ruth Lang    |
|  Timothy Hutton  | … |  Sidney Kroll, Langin amerikkalainen asianajaja   |
|  Tom Wilkinson  | … |  Paul Emmett    |
|  Jim Belushi  | … |  John Maddox   |
|  Robert Pugh  | … |  Richard Rycart   |
|  Eli Wallach  | … |  Vanha mies   |
Tuotanto

Koska Polanski ei voi oikeudellisista syistä matkustaa Yhdysvaltoihin, sinne sijoittuva tarina kuvattiin pääosin Euroopassa. Elokuvan betonibrutalistinen rantahuvila Martha’s Vineyardilla on ulkokuvissa todellisuudessa Saksan Usedomiin rakennettu pelkkä julkisivukulissi, ja huvilan sisämiljööt lavastettiin Babelsbergin filmistudioille. Useimmat Martha’s Vineyardille sijoittuvat ulkokohtaukset kuvattiin Syltin saarella ja sille johtavalla autolautalla. Martha’s Vineyardin lentoasemaa esittää Strausbergin lentokenttä Saksassa.
Arvioita

Tv-Nytin viisi kriitikkoa antoivat elokuvalle tähtiä keskiarvolla 3,8.
Episodi-lehden seitsemän kriitikkoa antoivat elokuvalle pisteitä keskiarvona 3,86.
Palkinnot

Elokuva sai useita Euroopan elokuva-akatemian palkintoja. Polanski palkittiin parhaana ohjaajana ja Polanski sekä Robert Harris parhaina käsikirjoittajina. Parhaan miespääosan palkinnon sai Ewan McGregor. Palkinnot saivat myös lavastaja Albrecht Konrad ja säveltäjä Alexandre Desplat.
Aiheesta muualla

Maria Pirkkalainen: The Ghost Writer (2010)  12.3.2010. Elitisti.
Teal’c

| Teal'c |
| --- | --- |
 Teal'c Apophiksen käärmekaartin haarniskassa
Ensiesiintyminen:  Jumalten lapset (Tähtiportti)
Näyttelijä (elokuva):  ei esiinny
Näyttelijä (TV):  Christopher Judge
Henkilötiedot
Rotu:  Jaffa
Sukupuoli:  Mies
Hiusten väri:  musta (kalju tuotantokaudet 1-7)
Silmien väri:  Ruskea
Arvo:  Jaffojen korkeimman neuvoston jäsen / aikaisemmin Apophiksen oikea käsi
Syntymäpaikka:  Järjestelmäherra Cronuksen hallussa oleva planeetta
Infobox OKVirheellinen NIMI-arvo: 
Teal'c ([ˈtiːəlk]) on kuvitteellinen henkilö televisiosarjassa Tähtiportti. Häntä näyttelee Christopher Judge.
Hahmon historia

Teal'c on jaffa, joka toimii kriittisenä osana goa'uldien vastaista toimintaa Maassa. Hänen palvellessaan järjestelmäherra Apophista tämän oikeana kätenä sarjan ensimmäisessä jaksossa eversti Jack O'Neill sai suostuteltua hänet pettämään Apophiksen. Teal'c surmasi jaffatoverinsa ja TP-1:n avulla vapautti vankeina olleet ihmiset.
Teal'cin isä palveli aikoinaan järjestelmäherra Cronuksen oikeana kätenä, mutta koska hän vetäytyi taistelusta joka oli mahdoton voittaa, Cronus teloitti hänet henkilökohtaisesti. Tämä toimenpide oli erittäin kivulias: Cronus työnsi kätensä Teal'cin isän prim'taan (goa'uld-symbiootin kantopussi, jollainen kaikilla jaffoilla on) ja rusensi goa'uld-symbiootin. Symbiootin ja Teal'cin isän veret pääsivät tällöin sekoittumaan ja Teal'cin isä kuoli myrkytykseen. Teal'c pakeni äitinsä kanssa Apophiksen valta-alueelle ja liittyi Apophiksen armeijaan. Silloisen Apophiksen oikean käden, jaffamestari Bra'tacin komennossa hän oppi sotilaalle välttämättömiä taitoja ja nousi jaffojen arvoasteikossa.
Teal'c menetti goa'uld-symbioottinsa ja käyttää lääkettä nimeltä tretoniini pitämään immuniteettijärjestelmänsä kunnossa.
Alun perin Teal'c käytti perinteistä jaffojen sauva-asetta ja zat'ni'kateliä, mutta hänet näkee kuitenkin useimmiten kantamassa P-90:ä. Muutamassa jaksossa Teal'cin on nähty kantavan myös liiturin sauva-asetta.
Myöhemmin Teal'c on johtanut jaffakapinalliset voittoon goa'uldeista Dakara-planeetalla.
Hän on jäsenenä jaffojen korkeimmassa neuvostossa sekä liberaalisen puolueen johdossa, joka tukee tau'ri-pohjaista edustuksellista demokratiaa uuteen vapaaseen jaffavaltioon sekä vastustaa Gerakin johtamaa konservatiivista puoluetta.
Hahmon kuvaus

Jaffojen kielellä "Teal'c" tarkoittaa "voimaa". Neljännen tuotantokauden jaksossa The Light Teal'c paljasti olevansa 101-vuotias. Toisaalta kymmenennen tuotantokauden jaksossa Unending Teal'c myöntää olevansa 130-vuotias.
Teal'c on useasti todistanut lojaaliutensa Maata kohtaan pelastamalla SGC:n jäseniä sekä toimittamalla kriittistä informaatiota goa'uld-järjestelmäherroista ja näiden joukkojen liikkeistä. Hän on henkilö, jonka voi odottaa jatkavan taistelua, tapahtui sitten mitä tahansa.
Teal'cilla on ihmeellinen itsehillintä, jonka ansiosta hän kykenee toimimaan rauhallisesti tilanteissa joissa monet muut kiehuisivat raivosta. Hän kuitenkin menettää hillintänsä, jos hänen läheisiä ystäviään tai hänen perhettään uhataan. Hän asettaa kunnian ja velvollisuudet oman hyvinvointinsa edelle. Hän olisi jopa valmis luopumaan hengestään, jos se takaisi jaffoille vapauden ja Maalle turvan.
Teal'c käyttää puhuessaan hyvin virallista kirjakieltä. Hän on yleisesti ottaen vähäpuheinen ja kokonaisten lauseiden muodostamisen sijaan tyytyykin usein vakiofraaseihinsa: ”Ymmärrän” ja ”Todellakin”. Muutamassa jaksossa Teal'c kulkee tukikohdan ulkopuolella kaupungilla lierihattu päässään esiintyen Murray-nimisenä ihmisenä.
Kuten Worf teki klingon-rodun hyväksi Star Trek-sarjoissa, Teal'c muutti lajinsa mitättömistä orjista (Tähtiportti-elokuva) rikkaaksi yhteiskunnaksi, joka kehittyy lähes joka jaksossa. Molemmat hahmot symboloivat rotujaan ja rotujen kulttuurisesti tärkeitä arvoja sarjoissa joiden tarinoihin he liittyvät.
Perhe ja rakkauselämä

Teal'c oli naimisissa Cord'ain tasankojen Drey'aucin kanssa ja heillä on poika Rya'c. Hän jätti perheen taakseen pettäessään Apophiksen, ja nämä pakotettiin elämään hylkiöinä. Hän palasi Chulakiin jaksossa Bloodlines estämään symbiootin istutuksen poikaansa, mutta Rya'c oli sairas, jolloin Teal'c antoi oman symbioottinsa hänelle ja TP-1 varasti hänelle uuden symbiootin.
Teal'cin toisen lähdön jälkeen Drey'auc nai Fro'takin antaakseen pojalleen paremman elämän. Kun Teal'c palasi jaksossa Family, Apophis oli kidnapannut Rya'cin ja aivopessyt hänet julkisesti vastustamaan isäänsä. Teal'c luuli Rya'cin vain näyttelevän. SG-1 pelasti Ryac'in ja toi hänet ja Drey'aucin Maahan. Fro'tak tapettiin tämän yrittäessä pettää heidät. Maassa he kuitenkin huomasivat, että Rya'c oli todellakin aivopesty ja että hän yritti tuhota Maan. Teal'cin täytyi ampua häntä zat-aseella murtaakseen aivopesun. Tämän jälkeen Rya'c ja Drey'auc lähetettiin Valon maaksi kutsutulle planeetalle.
Drey'auc kuoli vastustaessaan uuden goa'uld-symbiootin asettamista kehoonsa, kun edellinen symbiootti oli tullut täysikasvuiseksi.
Teal'c vastusti poikansa avioitumista naissoturi Kar'ynin kanssa, koska koki Rya'cin olevan liian nuori, mutta hyväksyi kuitenkin liiton myöhemmin.
Punaisten kukkuloiden Sho'nac oli papitar Chulakilla ja Teal'cin vanha rakkaus. He kertoivat tunteistaan toisilleen tavatessaan uudestaan, muuta Sho'nac kuoli pian tämän jälkeen.
Ishta on jaffanaisten johtaja Hak'tyl-planeetalla ja Tealc'in uusi kiinnostuksenkohde. He kapinoivat yhdessä Moloc-nimistä goa'uldia vastaan, koska tämä on käskenyt tappaa kaikki naispuoliset jaffalapset. Ishta piti jaffakapinaa hyödyttömänä ja katkaisi hänen ja Tealc'in välisen suhteen pitkäksi aikaa. He pitivät silti yhteyttä useamman kuukauden, ja myöhemmin Rya'c mainitsi Teal'cille, että olisi kaikille helpompaa, jos hän ja Ishta myöntäisivät rakastavansa toisiaan.
Aiheesta muualla

Wikimedia Commonsissa on kuvia tai muita tiedostoja aiheesta .
Hahmokuvaus GateWorld-sivustolla (Arkistoitu – Internet Archive) (englanniksi)
Teal'c StargateWikissa (englanniksi)
Tähtiportin vakiohahmot
Samantha Carter, Vala Mal Doran, George Hammond, Daniel Jackson, Hank Landry, Cameron Mitchell, Jack O'Neill, Jonas Quinn, Teal'c
Granger

Granger on muun muassa seuraavien henkilöiden sukunimi:
Bill Granger (1941–2012), yhdysvaltalainen kirjailija
Clive W. J. Granger (1934–2009), brittiläinen taloustieteilijä
Danny Granger (s. 1983), yhdysvaltalainen koripalloilija
David Granger (s. 1945), Guyanan presidentti
David Granger (1903–2002), yhdysvaltalainen liikemies, rattikelkkailija ja olympiamitalisti
Dorothy Granger (1912–1995), yhdysvaltalainen näyttelijä
Farley Granger (1925–2011), yhdysvaltalainen näyttelijä
Stewart Granger (1913–1993), englantilainen näyttelijä.
Kuvitteelliset henkilöt

Colby Granger, FBI-agentti yhdysvaltalaisessa rikossarjassa Num3rot
Hermione Granger, noita Harry Potter -kirjasarjassa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tauno Tattari

Tauno Tattari (25. huhtikuuta 1907 Alatornio – 20. huhtikuuta 1936 Helsinki) oli nuorena tuberkuloosiin kuollut suomalainen urheilutoimittaja ja elokuvakäsikirjoittaja. Hänen enonsa oli kansanedustaja Antti Junes. Äitinsä suvusta, Granroth eli Junes-suvusta, hän kirjoitti 1930-luvun alussa sukukirjan.
Nuoruus

Tauno Tattari varttui nuoruutensa Alatornion Kivirannalla Juneksen kartanossa, äitinsä syntymäkodissa. Jo nuorena poikana intohimoisena urheilun ystävänä hän oli perustamassa paikallista kyläurheiluseuraa Kivirannan Rajua, joka on kyläkohtainen edeltäjäseura paikkakunnan tämän päivän urheiluseuralle Alatornion Pirkoille.
Urheilutoimittaja

Lukiovaiheessa kesken jääneiden oppikouluopintojen jälkeen Tauno Tattari siirtyi urheilutoimittajaksi seutukunnan päälehteen, kemiläiseen Pohjolan Sanomiin. Hän otti tällöin käyttöön myöhemmin valtakunnallisesti urheilujutuissa tunnetuksi tulleen nimimerkin ”Maileri”.
Hän siirtyi vuonna 1926 Helsinkiin toimien vuodesta 1929 alkaen Uuden Suomen urheilutoimittajana käyttäen samaa nimimerkkiä. Lisäksi hän kirjoitti vuodesta 1926 alkaen Suomen Urheilulehteen. Hänestä tuli kesällä 1927 Suomen Urheilulehden pysyvä toimittaja. Hän joutui vuonna 1930 siirtymään joksikin aikaa syrjään sairauden vuoksi mutta hän palasi sitten Ilta-Sanomien urheilutoimittajaksi ja hoiti tätä tehtävää 1932–1933. Vuodesta 1933 alkaen Tattari oli vapaana toimittajana. Tattari toimi vuoden 1928 Amsterdamin kesäolympialaisissa urheilutoimittajana kirjoittaen pyöräilyä koskevan osan Martti Jukolan toimittamaan olympiakirjaan. Suvun piirissä on perimätietona tältä ajalta pieni anekdootti, jonka mukaan Tauno Tattari sähkötti Amsterdamin matkaltaan enolleen Otto Junekselle Alatornion Kivirannalle: ”Lähetä rahaa, myyn Kivirannan Juneksen tilaan kuuluvan perintöni sinulle!”. Urheilutoimittajalle oli ilmeisesti tullut matkalla rahapula.
Syksyllä 1929 Tattari oli tukemassa Suomen Urheilulehteä vetävän Martti Jukolan kilpailijaksi perustettua Kiri-lehteä, jonka perustajiin ja toimituskuntaan hän kuului yhdessä Lauri ”Tahko” Pihkalan ja Sulo ”Simeoni” Kolkan kanssa. Näihin aikoihin SVUL:ssä oli lähtemässä kehitys kohti erikoisliittoja, jolloin yleisurheilijat perustivat oman liittonsa SUL:n. Tässä kiistassa Tattari oli tukemassa erikoisliittokehitystä ja joutui vastakkain Martti Jukolan kanssa. Vuonna 1931 Tattari oli perustamassa urheilutoimittajien yhteisjärjestöä Urheilutoimittajain liitto, alun perin kerhona tunnettu.
Elokuvakäsikirjoittaja

Viimeisinä elinvuosinaan 1930-luvulla Tattari tuli tunnetuksi suomalaisten elokuvien käsikirjoittajana – viimeiset elokuvista saivat ensi-iltansa hänen kuolemansa jälkeen. Elokuvakäsikirjoittajana hän oli seuraavissa elokuvissa: Sininen varjo (ensi-ilta 1933), Helsingin kuuluisin liikemies (1934), Kun isä tahtoo... (1935), VMV 6 (1936), Vaimoke (1936), Koskenlaskijan morsian (1937), Ja alla oli tulinen järvi (1937).
Viimeinen leposija

Tauno Tattarin siunaustilaisuudessa Helsingissä huhtikuussa 1936 hänen ystävänsä Yrjö Jylhä esitti hänelle tekemänsä muistorunon. Tattari haudattiin Alatornion kirkon edessä olevaan äitinsä suvun Juneksen sukuhautaan.
Teoksia

Omalla nimellä:
Olympiakisat Amsterdamissa 1928 (toim. Martti Jukola), Pyöräily-osa, sivut 479–489, WSOY, Porvoo.
Granroth eli Junes-suku. Helsinki 1932 (Teos digitaalisessa muodossa Granroth-Junes-sukusivuilla (Arkistoitu – Internet Archive))
Nimimerkillä Maileri:
Näin käy Los Angelesissa : Vähän Suomen ja muidenkin mahdollisuuksista. L. A. Salava, Helsinki 1932 (Teos digitaalisessa muodossa Doriassa)
Keinotekoiset kielet

Hän kannatti kansainvälistä apukieltä nimeltä Occidental. Hän oli Occidental-Kerhon sihteeri ja Association proletari interlinguisticen jäsen.
Toimitteita

"Occidental" : kansainvälinen kieli : historiikki, kielioppi ja kaksoissanakirja suomeksi ; toim. Tauno Tattari. Occidental-kerho, Helsinki 1935
Aiheesta muualla

Tauno Tattari Elonetissä.
Tauno Tattari : Miksi occidental - eikä esperanto?, Suomen Sosialidemokraatti, 22.04.1934, nro 107, s. 15, Kansalliskirjaston digitaaliset aineistot
Hatsalan klassillinen koulu

| Hatsalan klassillinen koulu |
| --- | --- |
 Hatsalan klassillinen koulu on Kuopion keskustan Hatsalan kaupunginosassa toimiva peruskoulun yläkoulu.
Sijainti:  Opistotie 5, 70200 Kuopio
Koordinaatit:  62.8967°N, 27.6551°E
Tyyppi:  suomenkielinen yläkoulu
Rehtori:  Heikki Pulkkinen
Luokat:  7–9
Oppilaita:  700
Verkkosivut
Hatsalan klassillinen koulu eli Hatsalan koulu on Kuopion Hatsalassa, valtatie 5:n (E63) ja Savon radan välisellä maa-alueella sijaitseva suomenkielinen yläkoulu (luokka-asteet 7–9). Koulua käy noin 700 oppilasta (2023-2024).
Koulussa on yleis- ja kaksikielistä (suomi-englanti), sekä painotettua (kuvataide ja urheilu) opetusta.
Hatohobei

| Hatohobei |
| --- | --- |
 Helen Reef vuonna 1971
 Lippu
 Osavaltion sijainti Palaussa
Valtio:  Palau
Pinta-ala:  3 km²
Väkiluku (2015):  25
 – väestötiheys:  8,3 as./km²
Lyhenteet:  
 – ISO 3166:  PW-050
Hatohobei on eteläisin Palaun kuudestatoista osavaltiosta. Siihen kuuluvat Tobin saari ja asumaton Helen Reef -atolli. Osavaltion pinta-ala on 3 neliökilometriä ja siellä on 25 asukasta (vuonna 2015).
Osavaltion väkiluku on vaihdellut: vuonna 1980 siellä oli vielä 74 asukasta.  Osavaltion viralliset kielet ovat tobi, englanti ja sonsorol.
Storm Shadow

| Storm Shadow |
| --- | --- |
 Storm Shadow sarjakuvassa vuonna 2008.
Luoja(t):  Larry Hama
Näyttelijä(t):  Keone Young (1984–1986) Scott McNeil (1990–1991) Ty Olsson (2003–2004) Tom Wayland (2005–2006) Eric Bauza (2009) Tim Joe (2009) Lee Byung-hun (2009–2013)
Ensi- esiintyminen:  G.I. Joe: A Real American Hero nro 21 (maaliskuu 1984)
Kustantaja:  Hasbro
Henkilötiedot
Koko nimi:  Thomas S. Arashikage
Ammatti:  ninja
Sukupuoli:  mies
Suhteet
Infobox OKVirheellinen NIMI-arvo: 
Storm Shadow on Action Force -universumissa esiintyvä superroisto. Larry Haman luoma hahmo esiintyi ensimmäisen kerran vuonna 1984 G.I. Joe: A Real American Hero -sarjakuvalehden numerossa 21. Se esiintyi myös samana vuonna samannimisessä Hasbron lelusarjassa.
Hahmon tausta

Storm Shadow tunnetaan parhaiten Cobra Commanderin henkivartijana ja salamurhaajana. Hän liittyi Cobran organisaatioon vain koston mielessä, kun Cobra Commander lupasi hänelle paljastaa setänsä murhaajan. Hänen miekkaveljensä Snake Eyes kuitenkin sai vakuuteltua häntä luopumaan kostosta. Storm Shadow liittyi hetkeksi Joen erikoisjoukkoihin Snake Eyen kanssa, mutta hän joutui erään tehtävän aikana Cobran sieppaamaksi. He aivopesivät Storm Shadow’n, joka jatkoi taisteluaan Snake Eyeta vastaan.
Televisiosarjat > Action Force

Keone Young ääninäytteli Storm Shadow’ta vuoden 1985 animaatiosarjassa Action Force.
Storm Shadow työskenteli Majuri Bluddin alaisena ja oli ajamassa kätyreidensä kanssa Alpainia ja Bazookaa jäälautalle ajelehtimaan keskellä pohjoisnavan merta. Quick Kick saapui kuitenkin paikalle pelastamaan kaksikon ja voitti kaksinkamppailussa Storm Shadow’n. Myöhemmin Cobra Commanderin kasattua joukkonsa uudelleen Storm Shadow yritti opettaa uusille Cobran sotilaille ninjataitoja. Hän auttoi myös Zartania salakuljettamalla pommin maailmanlaajuisen puolustusturvakeskuksen sisälle. Kaksikko jäi kiinni, mutta Storm Shadow jäi tappelemaan Spiritin kanssa, jotta Zartan pääsisi asentamaan pommin. Zartanin palattua hän keskeytti Storm Shadow’n tappelun lyömällä Spiritin tajuttomaksi ja käski häntä viemään Spiritin Cobran vankilaan. Dreadknocksit yrittävät pitää hauskaa sulkemalla sellin ja päästämällä naurukaasua sisään. Storm Shadow saapuu paikalle ja ajaa Dreadknocksit pois huomauttaen, ettei se ole kunniallista kohdella vankeja kaltoin. Spirit onnistuu lopulta karkaamaan sellistään, vaikka Storm Shadow yrittää pysäyttää hänet jousipyssyllä.
Cobra Commanderin yritettyä kaapata G.I. Joen satelliitin se putosi Afrikkaan, jonne hän lähetti Storm Shadow’ta etsimään kyseistä laitetta. Storm Shadow joutui jälleen kohtaamaan G.I. Joen sotilaita ja onnistui karkaamaan ensimmäisellä kerralla lyödessään Dustyn nurin. Hän yritti yllättää G.I. Joen lisäjoukot, mutta lopulta molemmat joutuivat paikallisten primor-alkuasukkaiden vangeiksi. He veivät vankinsa asuinalueelleen, jossa Storm Shadow ja muut näkivät alkuasukkaiden pitävän satelliittia hallussaan ja olettivat sen olevan Jumala. Storm Shadow onnistui pakenemaan Spiritin ja Lady Jayen avustuksella, kun he tekivät yhteistyötä karatakseen alkuasukkailta. Storm Shadow kuitenkin yritti tappaa vasta lasten iässä olleita alkuasukkaita, minkä seurauksena he kääntyivät pelkästään Cobran joukkoja vastaan. Storm Shadow onnistui pakenemaan, mutta hän palasi yöllä takaisin saadakseen satelliitin haltuunsa. G.I. Joen joukot ja alkuasukkaat olivat kuitenkin järjestäneet ansan ja yllättivät Cobran joukot. Taistelun päätteeksi satelliitti tuhoutui.
Televisiosarjat > G.I. Joe: A Real American Hero

DIC Entertainmentin tuottamassa animaatiosarjassa Storm Shadow’n äänenä toimi Scott McNeil vuosina 1990–1991.
Storm Shadow oli tällä kertaa liittynyt G.I. Joen joukkojen Ninja Force ryhmään, ja Cobra Commander piti häntä petturina. Storm Shadow väitti kuitenkin liittyneensä Cobran organisaatioon, koska hän halusi saada selville, kuka oli epäkunnioittava hänen ninjaklaaniaan kohtaan.
Televisiosarjat > G.I. Joe: Sigma 6

Tom Wayland ääninäytteli Storm Shadow’ta G.I. Joe: Sigma 6:ssa vuosina 2005–2006.
Storm Shadow’n ja Snake Eyesin välinen kilpailu oli sarjan yksi keskeisiä juonia. Hän syyttää Snake Eyeta Arashikage-klaanin tuhoutumista. Sarjan virallisilla nettisivuilla ilmoitettiin Storm Shadow’n olleen soluttautuneena Cobran tukikohdassa, kunnes hän jäi kiinni. Hänet aivopestiin uskomaan, että Joen joukot ja Snake Eyes ovat hänen vihollisiaan.
Televisiosarjat > G.I. Joe: Resolute

Eric Bauza ääninäytteli hahmoa G.I. Joe: Resolute -minisarjassa vuonna 2009.
Sarjassa Storm Shadow oli muinoin Snake Eyesin pahin kilpailija ja pelkäsi setänsä opettavan kilpailijalleen ennemmin tappavan liikkeen ”Seven Steps to the Sun”. Setä kieltäytyi opettamasta tätä hänelle vaatimuksista huolimatta, minkä seurauksena Storm Shadow tapatti hänet palkkaamalla Zartan ampumaan setänsä. Snake Eye yritti estää kohtalon, mutta hän ei ehtinyt ajoissa ja joutui myös itse ammutuksi.
Storm Shadow kutsuu Snake Eyen viimeiseen taistoon tappamalla Bazookan ja asettamalla hänen suuhunsa Arashikage-klaanin symboleilla viestin haasteesta. Storm Shadow paljastaa samalla todellisen vihan syynsä Snake Eyeta kohtaan. Storm Shadow ottaa yliotteen käyttämällä erikoisliikettään, mutta Snake Eyes vastaa hänen iskuihinsa käyttämällä Storm Shadow’n sedän opettamaa ”Seven Steps to the Sun” -liikettä ja tappaa Storm Shadow’n.
Elokuvat > Action Force: The Movie

Storm Shadow esiintyi cameo-roolissa elokuvan alussa, kun Serpentor huusi kaikille Cobran jäsenille.
Elokuvat > G.I. Joe: Valor vs. Venom

Ty Olsson ääninäytteli Storm Shadow’ta vuoden 2004 tietokoneanimaatioelokuvassa G. I. Joe: Valor vs. Venom.
Storm Shadow’n päätehtävä elokuvan aikana oli varastaa Cobra Commanderin käskystä koodit Brasiliassa sijaitsevaan G. I. Joen joukkojen tukikohdan tietokoneeseen. Matkalla hän joutuu kohtaamaan Snake Eyesin ja tämän oppilaat Kamakuran ja Jinxin. Ensimmäisellä kerralla Storm Shadow onnistuu pakenemaan, mutta hän joutui kohtaamaan Snake Eyesin uudelleen elokuvan loppupuolella.